b"\n_START_ARTICLE_\nEugenio Garc\xc3\xada Gasc\xc3\xb3n\n_START_SECTION_\nBiografia\n_START_PARAGRAPH_\nVa cursar estudis de literatura a la Universitat de Barcelona. Es va establir a Orient Mitj\xc3\xa0 el 1991, on ha residit m\xc3\xa9s de vint anys i ha estat corresponsal de diferents mitjans, com P\xc3\xbablico. \xc3\x89s considerat un especialista en el conflicte israelopalest\xc3\xad. Va ser guardonat amb el Premi Cirilo Rodr\xc3\xadguez el 2010 en un jurat que va valorar la seva cobertura del conflicte de la flotilla de Gaza. Com a autor, ha escrit Israel en la encrucijada. Cr\xc3\xb3nicas de un sue\xc3\xb1o imperfecto (2004) i La c\xc3\xa1rcel identitaria. Dietario de Jerusal\xc3\xa9n (2013), un assaig amb notes d'actualitat i hist\xc3\xb2riques sobre la situaci\xc3\xb3 pol\xc3\xadtica d'Orient Mitj\xc3\xa0 en general, i d'Israel en particular. El 2014 es va publicar Expediente Bagdad, una obra de la qual \xc3\xa9s coautor juntament amb Joan Ca\xc3\xb1ete Bayle, editada per Siruela i que s'emmarca en el context de la caiguda de Bagdad l'abril de 2003 durant la guerra de l'Iraq."